Sinodi za Antiokia

Sinodi za Antiokia ni zile zilizofanyika katika mji huo wa Syria ya zamani, ingawa leo umo nchini Uturuki. Zimehesabiwa zaidi ya 30 kuanzia ile ya mwaka 264 iliyomjadili hasa Paulo wa Samosata, askofu wa Antiokia. Zile zilizofuata zilijadili sana masuala ya imani katika Yesu Kristo kuhusiana na mafundisho ya padri Ario.

Maarufu zaidi ni sinodi ya mwaka 341 iliyokuwa na maaskofu karibu 100 walioshiriki, mbali ya kaisari Constantius II. Ilitoa kanuni 3 za imani na kanuni 25 kuhusu miundo ya Kanisa ambazo zilizingatiwa na mitaguso iliyofuata.

Jamii:sinodi
Jamii:Historia ya Kanisa
Jamii:Historia ya Syria
Jamii:Historia ya Uturuki